Andrioniškio šv. apaštalų Petro ir Povilo bažnyčia
55°35′48″š. pl. 25°02′47″r. ilg.﻿ / ﻿55.5966°š. pl. 25.0464°r. ilg.﻿ / 55.5966; 25.0464 Andrioniškio šv. apaštalų Petro ir Povilo bažnyčia – bažnyčia, stovinti Andrioniškio miestelyje, prie kelio  175  Pagojė–Sedeikiai–Viešintos–Nociūnai , Šventosios ir Griežos santakos. Liaudies architektūros formų. 1935 m. inžinieriaus Prano Markūno iniciatyva ir pinigais pagal architekto Vaclovo Michnevičiaus projektą vietoje senos medinės buvo pastatyta akmeninė Andrioniškio bažnyčia. Bažnyčios dydis 29 × 13,5 m. Bažnyčią konsekravo vyskupas Kazimieras Paltarokas. Prie statybos daug prisidėjo tų laikų Andrioniškio bendruomenė. Šiuo metu bažnyčia yra saugomas valstybės architektūros paminklas. Bažnyčioje yra paveikslas „Šv. Baltramiejus“. Bažnyčios šventoriaus vartuose yra 3 medinės skulptūros. 1936 m. kunigo M. Šermukšnio rūpesčiu vietoj Anykščių parapijos filijos buvo įkurta Andrioniškio parapija.